Mi lenne, ha azt mondanám, hogy van egy varázselixírem?
Ami szinte minden krónikus betegséget meg tudna előzni, vissza tudna fordítani?
Ami meg tudná oldani az egészségügy válságát.
Ami több könyörületet hozna a világba.
Ha elmagyaráznám, hogy az elixírem
segíthetne meggyógyítani a bolygó pusztulását?
Hogy évente állatok milliárdjait
tudná megmenteni, és megakadályozná a szenvedésüket?
Hogy táplálni tudná az éhezőket az egész világon?
Hogy elősegíti a békét, közösséget és jóakaratot?
Ez a szer teljesen ingyenes és bőven jut belőle mindenkinek.
Elhinnék nekem, hogy létezik ilyen?
Megdöbbennének az egyszerűségén?
Elámulnának, hogy mennyire egyértelmű megoldás?
Alig várnák, hogy kipróbálhassák?
Frusztráltak lennének, hogy senki nem mondta el ezt eddig?
Mint ahogy én az voltam.
Amikor tinédzserként véletlenszerűen belebotlottam John Robbinsnak
ebbe a briliáns könyvébe, aminek a címe: Diet for a New America,
örökre megváltoztatta az életemet.
Ez az elixír valójában mindenhol létezik.
A Földön talán ez minden élőlénynek az egyetlen közös vonása.
Könnyen hozzáférhető a legtöbb ember számára, és biztosan tudom,
hogy ez a leghatékonyabb lehetőségünk a jövőnk megmentésére.
A fajunk jövőjének, a bolygónak, és az életünk megmentésére.
Oké, aláírom, ez kicsit reklámszagúnak tűnhet, egyetértek.
Az ajánlatom első pillantásra valószínűtlennek is tűnhet.
De hallgassák meg, és utána döntsenek.
A teljes értékű, növényi alapú étrend a varázs elixír.
A titokzatos kelléke az összes rendkívüli eredménynek.
Zöldség, gyümölcs, teljes kiőrlésű gabona, diófélék és magvak fogyasztása
képes az összes előbb említett előnyt nyújtani.
Az vagy, amit megeszel.
Sejt szinten, immunológiai szinten, holisztikus értelemben.
Kapcsolatban állunk a természettel, más emberekkel,
és még más fajokkal is az általunk elfogyasztott étel révén.
Az vagy, amit megeszel: ez az ételre vonatkozik, amint bejut a testbe,
ezért nézzük meg ezt sejt szinten.
A sejtjeink száma nagyjából 10 és 50 billió között van,
néhány billióval lehet több vagy kevesebb: többségük újjászületik.
A dinamizmus, áramlás, mozgás, a változás az állandó állapot.
Még a csontok is, melyekre halott, stagnáló, kemény dolgokként tekintünk,
de még a csontok is az áramlás állandó állapotában vannak.
Ásványi anyagok kicserélődése, kibocsátása, felszívása.
Viszont egy ellentmondás: az agy, a szív és a vese,
sajnos nem regenerálódik.
De gondoljunk a lehetőségekre,
ha folyamatosan feltaláljuk saját magunk nagy részét újra és újra.
Most bőséges, megcáfolhatatlan tudományos adatunk van
a szakirodalomban, mely megerősíti, hogy a teljes értékű, növényi alapú étrend
ideális az optimális egészséghez, hogy a növények fogyasztása segítheti
a sejteket, a szerveket, a testet, távol tartja a krónikus betegséget,
segít elérni és fenntartani az ideális testsúlyt,
fokozza a testmozgás teljesítményét és egész életen át jó közérzetet nyújt.
Én ezt láttam az utóbbi öt évben,
mióta ezt a protokollt beépítettem a táplálkozás-tanácsadói praxisomba.
Tavaly két nagyon különleges lehetőségem volt,
hogy ezt nagyobb léptékben lássam.
Az első tavaly tavasszal volt,
amikor az EarthSave International vezérigazgatójaként
21 élelmiszerbanki ügyfelünket, akik egy élelmiszersivatag közepén élnek,
egy teljes értékű, növényi alapú táplálkozási programra állítottuk.
Megtanítottuk nekik, hogyan vásároljanak és készítsék el az ételüket,
még azt is, milyen testmozgást végezzenek, de mindezt nagyon fenntartható módon.
28 nap múlva az összes résztvevő lelkesen teljesítette a feladatot,
és hozzátehetem, hogy átlagosan 7,5 kilót fogytak,
a teljes koleszterinjük 18%-kal csökkent, az LDL, rossz koleszterinjük 22%-kal,
a vérnyomás 138/83-ról 121/77-re változott, gyógyszerek nélkül.
Valójában a teljes, receptre felírt gyógyszerfogyasztás 84%-kal csökkent.
Energikusabbnak érezték magukat, igen, ez izgalmas, elképesztő!
Ez nem történik meg minden nap!
Csökkentek a krónikus, nem specifikus panaszaik,
mint a hastáji kellemetlen érzés, fejfájás, gyomorégés, szorulás, hasmenés,
migrének, ízületi fájdalom.
Az eredmények elképesztőek voltak.
A második lehetőségem októberben volt,
amikor meghívást kaptam a Dr. Oz Show műsorba.
Három nővel dolgoztunk, akiknek magas volt a vérnyomása és koleszterinszintje.
A "történelem előtti" étrendre állítottuk őket.
Két napot töltöttek egy állatkertben, ahol nyers gyümölcsöt és zöldséget ettek.
Majd mikor hazamentek, újra fogyasztottak főtt zöldségeket,
teljes értékű gabonát, pillangóst, dióféléket és magvakat.
Csupán négy vagy öt teljes nap alatt átlagosan két kilót fogytak,
42 ponttal csökkent az LDL, a rossz koleszterin szintjük.
Mindhármuknak magas volt a vérnyomása - az normalizálódott.
Négy vagy öt nap alatt.
(Taps)
Igen. Köszönöm.
Valóban az vagy, amit megeszel.
De az is vagy, ahogyan eszel.
Nézzük ezt meg logisztikai szempontból.
Legtöbb ember naponta háromszor étkezik, plusz-mínusz egy vagy két nassolás.
Legtöbben alig gondolunk az ételünkre, mielőtt elfogyasztjuk azt,
mivel csak rohanunk, hogy gyorsan csak bekapjunk egy falatot,
futva eszünk, elfelejtjük jól megrágni,
minden korábbinál nagyobb adagokat eszünk, és innen ered
a gyorsétel és készétel ágazatok járványszerű sikere.
Általában reaktív módon eszünk.
Elgondolkodva talán azon, hogy milyen finom volt az étel,
vagy panaszkodva a telítettségérzés vagy gyomorégés miatt.
A későbbiekben ez eredményezhet magas vérnyomást, köszvényt,
kettes típusú diabéteszt, melyek mind táplálkozás eredetű betegségek.
De mi van akkor, ha proaktív módon étkezünk?
Tudatos táplálkozás, szándékos étkezés, mindent végiggondolva,
ami az ételünk elkészüléséhez kell, egészen a magtól a tányérunkig.
Ha megtervezzük az ételünk, majd élvezettel készítjük és fogyasztjuk el,
akkor proaktív módon étkezünk a reaktív helyett.
Szerintem teljes értékű növényi alapú étrenden élni
természetesen, eredendően proaktív,
és ez a leghatékonyabb eszközünk az oly sok változó irányítására,
mint az egészségünk, a bolygó állapota, az állatok szenvedése, és még továbbiak.
Olyasmi, amit naponta átlagosan háromszor megtehetünk.
Az étel.
Az étel kultúra, hagyomány,
történelem, szeretet, család, táplálék,
vigasz, orvosság; lényegében az étel egyesíti az elmét, testet és szellemet.
"Ahhoz lenne kedvem", "szeretnék", "akarok";
de ez oly sokkal nagyobb és nagyszerűbb, mint csak az én.
Az étel egyesíti velünk a földet, napot, és vizet is.
A magot elvetik, a nap és a víz segíti a növekedését,
végül a tányérunkon köt ki, elfogyasztjuk,
átmegy a gyomor-bélcsatornánkon,
bele a vérkeringésünkbe, ahol részünkké válik.
És végül visszajut a földbe,
egy gyönyörűen harmonikus, szimbiotikus és ciklikus módon.
Az étel egyesíti is az embereket.
Élvezzük a közös étkezéseket, üzleteket kötünk az ételek fölött,
gyerekeinknek társadalmi szabályokat és szokásokat tanítunk étkezés közben.
Az ünnepeket pazar ételekkel ünnepeljük, kultúrákat egyesítünk konyhaművészettel.
A kenyér megtörése.
Ennek a kifejezésnek sok történelmi, sőt még bibliai vonatkozása is van,
de leegyszerűsítve, ha megnézzük a szótárban,
a kenyér megtörése annyit jelent, mint együtt enni.
Együtt étkezni.
Képzeljük el a kenyér megtörését minden falattal, amit elfogyasztunk,
tudva a több szintről és rétegről,
amelyekkel kölcsönhatásba kerülünk egyszerűen a villánk révén.
Ne csak azt vegyük figyelembe, mit eszünk, hanem azt is, hogyan eszünk.
Együnk szándékosan, figyelemmel, tudatosan.
Változtassuk meg a világot és a kapcsolatainkat másokkal azáltal,
hogy az étrendünket teljes értékű növényi ételekre alapozzuk.
Köszönöm.
(Taps)